kardosdrur/scandi-wiki huggingface dataset:
Kirchtimke

Kirchtimke er en kommune i Samtgemeinde Tarmstedt med godt 950 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Ud over Kirchtimke ligger også landsbyen Ostertimke i kommunen. Kirchtimke ligger landskabet Stader Geest. Sydøst for Kirchtimke ligger skovområdet „Schierk“. Sydøst for Ostertimke ligger naturschutzgebietet „Bullensee“. Kommunen er overvejende præget af landbrugarealer.

Eksterne kilder/henvisninger 

 Kommunen s websted
 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Stille hjerte

Stille hjerte er en dansk dramafilm fra 2014, instrueret af Bille August og med manuskript af Christian Torpe. Den havde premiere ved filmfestivalen i San Sebastián den 20. september 2014 og biografpremiere i Danmark 13. november samme år.

Handling 

En families tre generationer samles over en weekend, for at tage afsked med Esther (Ghita Nørby) som lider af en uhelbredelig sygdom, amyotrofisk lateral sklerose, (ALS) og har med hjælp fra sin mand Poul (Morten Grunwald) valgt at udøve aktiv dødshjælp, når weekenden er til ende. Men som enden skrider frem, bliver morens beslutning sværere at håndtere for døtrene Heidi (Paprika Steen) og Sanne (Danica Curcic), samtidig med at gamle konflikter dukker op til overfladen.

Medvirkende 
 Ghita Nørby som Esther
 Paprika Steen som Heidi, Esthers datter
 Danica Curcic som Sanne, Esthers datter
 Morten Grunwald som Poul, Esthers mand
 Pilou Asbæk som Dennis, Sannes kæreste
 Jens Albinus som Michael, Heidis mand
 Vigga Bro som Lisbeth, veninde af Esther og Poul
 Oskar Sælan Halskov som Jonathan, Heidi og Michaels søn

Produktion 
Stille hjerte er filmet over syv uger på en gård nordvest for Kerteminde på Fyn.

Referencer

Eksterne henvisninger 

 

Danske film fra 2014
Dramafilm fra Danmark
Film instrueret af Bille August
Folkefronten (Ukraine)

Folkfronten (, ) er et liberalkonservativt parti i Ukraine, stiftet i august 2014. Folkfrontens partileder er Oleksandr Turtjinov. Andre prominente medlemmer er premierminister Arsenij Jatsenjuk, Tetiana Tjornovil, Dmytro Tymtjuk, Mykhailo Havrylyuk, Arsen Avakov, Pavlo Petrenko, Andrij Parubij og Ljudmyla Denisova. Flere af dem er tidligere medlemmer af Julia Tymosjenkos parti Fædrelandsforbundet.

Valgresultat ved parlamentsvalget 2014

Kilder 

Politiske partier i Ukraine
Etableret i 2014
Konservative partier
Vasilij Prontjisjtjev

Vasilij Vasiljevitj Prontjisjtjev (, ; født 9. september [OS 29. august] 1702 i Bogimovo, Kaluga guvernement, Det Russiske Kejserrige, død 29. august 1736 på Tajmyrhalvøen, Det Russiske Kejserrige) var en russisk opdagelsesrejsende.

I 1718 blev han uddannet ved Moskvas skole for matematik og navigation og blev udnævnt til flådekadet. I 1733 blev han forfremmet til rang af løjtnant og udnævnt til chef for en af enhederne i den anden Kamtjatka-ekspedition, hvis formål var at kortlægge kyster Ishavet fra mundingen af Lena til mundingen af Jenisej.

I 1735 rejste Prontjisjtjev ad Lena-floden (fra Jakutsk) på sin slup Jakutsk, passerede dens delta, og stoppede for at overvintre ved mundingen af Olenjok-floden. Imidlertid blev mange medlemmer af besætningen syge og døde hovedsagelig som følge af skørbug. På trods af disse vanskeligheder nåede han i 1736 den østlige bred af Tajmyrhalvøen og rejste nordpå langs kysten. Senere blev også Prontjisjtjev og hans hustru Marija (også kaldet Tatjana Fjodorovna) syge af skørbug og døde under hjemrejsen.

Trods dødstallet var ekspeditionen en succes med hensyn til opfyldelsen af sine mål. I løbet af sin rejse opdaget, Vasilij Prontjisjtjev en række øer ud for nordøstlige kyst af Tajmyrhalvøen (Faddej-øerne, Komsomolskoj Pravdy-øerne, Sankt Peter-øerne). Hans ekspedition var den første til præcist at kortlægge Lena-floden fra Jakutsk til udmundingen i havet, og Laptev kysten fra Lenas udmunding til Faddej-bugten. Prontjisjtjevs kone Marija Prontjisjtjeva (der døde 12. (23.) september 1736), som deltog i hans ekspedition, betragtes som den første kvindelige polarforsker. Efter deres død blev begge begravet ved mundingen af Olenjok-floden.

En del af den østlige kyst af Tajmyrhalvøen og en højderyg mellem udmundingen af de to floder Olenjok og Anabar bærer Vasilij Prontjisjtjevs navn. Isbryderen Vasilij Prontjisjtjev, bygget i 1961 i Leningrad, blev også opkaldt efter denne banebrydende polarforsker.

Polarforskere fra Rusland
Marija Prontjisjtjeva

Marija (Tatjana) Fjodorovna Prontjisjtjeva, kendt med begge fornavne ( ; fødseltidspunkt ukendt omkring 1710, død 23. september 1736) var en russisk opdagelsesrejsende.

I 1735 rejste hun med sin mand, Vasilij Vasiljevitj Prontjisjtjev, ned ad Lena-floden fra Jakutsk på ægtefællens slup Jakutsk, passerede dennes delta og stoppede for overvintrende ved mundingen af Olenjok-floden. Imidlertid var mange medlemmer af besætningen blevet syge og døde, hovedsagelig som følge af skørbug. Til trods for disse vanskeligheder nåede de i 1736 den østlige bred af Tajmyrhalvøen og fortsatte nordpå langs kysten. Til sidst blev også Marija Prontjisjtjeva og hendes mand ramt af skørbug og døde på vej tilbage.

Maria betragtes som den første kvindelige polarforsker. Marija Prontjisjtjeva-bugten i Laptevhavet er opkaldt efter hende.

Polarforskere fra Rusland
.neon

.neon er det andet album fra det tyske black metal/post-rock-band Lantlôs. Det blev udgivet i juni 2010, og var første album med Stéphane Paut, også kendt som Neige, på vokal.

Spor

Eksterne henvisninger 
 

Lantlôs-album
Album fra 2010
Qashliq

Qashliq (også Qasjlyq, Iskær og Sibir) var en middelalderlig by ved floden Irtysj lige sydøst for det senere Tobolsk i det nuværende Rusland. Byen grundlagdes omkring 1500 og var residens for tatarfyrsten af Tjumen (Sibir-khanatet), men blev i 1563 erobret af uzbekerne. Den 26. oktober 1582 blev den erobret af kosakken Jermak Timofejevitj, men befriedes og kom først 1590 definitivt i russernes hænder. Den forfaldt og forsvandt til sidst helt.

Eksterne henvisninger 

Ruslands historie
LILLY

LILLY er en dansk producent og forhandler af brude- og festkjoler med forhandlere i Danmark, Sverige og Tyskland.

Historie 
Lilly Brændgaard blev født i 1918 som datter af en maler og en hjemmesyerske. Som barn hjalp hun sin mor med at sy. Hun kom lære som syerske og tilskærer. Det viste sig, at hun havde evner og sans for mode og design. I 1946 åbnede hun sin egen systue i Vejle under navnet Kjoleatelieret Lilly. I starten var den primære forretning at sy tøj om, da tekstiler var en mangelvare i efterkrigstiden. Hun viste sig hurtigt at være en dygtig designer, og i takt med tilstrømningen af kunder, måtte der ansættes yderligere folk.

Hun interesserede sig for brudekjoler og brudeudstyr, og efter 10 år med hverdagstøj, ændrede hun produktfokus. Efterspørgslen på produkterne steg, så efterhånden blev virksomheden udvidet med flere butikker og medarbejdere.

I årrække var Lilly stort set eneforhandler af brudekjoler og brudeudstyr i Danmark. På grund af faldende fødselstal i 1980'erne, blev produktfilosofien udvidet til det mere generelle begivenhedstøj.

Brudekjolen er stadig hovedprodukt, selv om virksomheden i dag også designer kjoler til mange festlige anledninger. Kollektionen omfatter desuden også herretøj til fest og bryllup.

Eksterne henvisninger 
 Officiel hjemmeside

Etableret i 1946
Beklædningsvirksomheder i Danmark
Tøjbutikskæder i Danmark
Agape (flertydig)

Agape har flere betydninger:

 Agape
 Agape (forening), En kristen forening, der arbejder med tro og psykologi samt seksualitet og parforhold

Musik 
 Agápē (mixtape), et mixtape af JoJo
 Agape, et album af Yoo Young-jin fra 2001
 Agape, et album af Rick Cassidy fra 1975
 Agape (Lantlôs-album), et album af Lantlôs fra 2011
Helena Dam á Neystabø

Helena Dam á Neystabø (født 10. december 1955 i København, Danmark) er en færøsk forlægger og politiker (Javnaðarflokkurin). Hun repræsenterede Sjálvstýrisflokkurin indtil 2001, og var indvalgt til Lagtinget 1990–lagtingsvalget 2002 og lagtingsvalget 2008–lagtingsvalget 2011, formand i Sjálvstýrisflokkurin 1994–2001, social- og sundhedsminister 1998–2001, justitsminister i 2008 og kulturminister 2008–2011.

Baggrund og erhvervskarriere 
Helena Dam á Neystabø er datter af tidligere lagmand Atli Dam og barnebarn af tidligere lagmand Peter Mohr Dam. Hun er født og opvokset i København, og flyttede til Færøerne sammen med sin mor som tretten år gammel. Med to tidligere lagmænd i den nærmeste familie, samt en tidligere kvindesagsforkæmper som mormor, kom Helena Dam á Neystabø tidligt ind i politik. Hun er fra 1981 gift med direktør Kristian á Neystabø fra Haldarsvík, et af deres børn er musikeren Dánjal á Neystabø. Hun rejste i 1975 tilbage til Danmark, hvor hun i 1983 blev cand.mag. i tysk og dansk sprog og litteratur ved Københavns Universitet. Derefter flyttede hun med familien tilbage til Færøerne, hvor hun fik en stilling som adjunkt ved Studentaskúlin og HF-skeiðið í Eysturoy i Kambsdalur på Eysturoy.

Fra 1985 til 1987 var hun ansvarlig for erhvervsfag ved Uddannelsesdirektoratet (Landsskúlafyrisitingin) i Thorshavn. Siden 1988 har hun været ansat ved skolebogforlaget Føroya Skúlabókagrunnur, først som udgivelseskonsulent og fra 1990 som daglig leder. Hun har haft orlov fra stillingerne de gange hun har været i regering. Neystabø fik blandt andet gennemført en gratisordning for forlagets undervisningsmateriale til folkeskolen i begyndelsen af 1990-erne, da den økonomiske krise på Færøerne var på sit værste.

Lagtingsudvalg 
 2001–2002 formand for Retsudvalget
 1995–1998 formand for Udlandsudvalget
 1994–1995 formand for Markedsudvalget
 1993–1994 medlem af Markedsudvalget
 1993–1994 formand for Retsudvalget
 1990–1993 medlem af Miljøudvalget

Referencer 

Lagtingsmedlemmer fra Færøerne
Personer fra Thorshavn
Personer fra København
Politikere fra Javnaðarflokkurin
Politikere fra Sjálvstýrisflokkurin
Kulturministre fra Færøerne
Sundhedsministre fra Færøerne
Justitsministre fra Færøerne
Spilmatisering

Med spilmatisering menes, at et spil er lavet oven på en anden medieproduktion, f.eks. en bog, film eller tv-serie. Begrebet spilmatisere er opstået som et alternativ til det tidligere brugte "spilificere", der stammer fra den engelske betegnelse "gamification". Spilmatisere er taget fra den oftere brugte "filmatisere", som dækker det at tage en medieproduktion og indspille den som film. Begrebet blev introduceret fordi flere i spilbranchen ikke brød sig om ordlyden af spilificere.

Se også
 Gamification

Kilder
Bethesda var tæt på at spilmatisere Game of Thrones 15. sep. 2011.
Film vi gerne så spilmatiseret 8. sep 2012.
Podcast 88 (Den om spilmatiseringer) 22. marts 2014.

Underholdning
Adfærd
Agape (Lantlôs-album)

Agape er det tredje album fra det tyske black metal/post-rock-band Lantlôs. Det blev udgivet i oktober 2011. Albummet udkom også i en collector's edition, som indeholdt to ekstra cd'er - en med bonusnumre og en med instrumentale demoer.

Spor

Eksterne henvisninger 
 

Lantlôs-album
Album fra 2011
Kári á Rógvi

Kári á Rógvi (født 4. maj 1973 i Tórshavn, død 14. februar 2015) var en færøsk professor og politiker fra Sjálvstýrisflokkurin.

Han var fra 2014 til sin død i februar 2015 professor i jura ved Fróðskaparsetur Føroya, før det var han ansat fra 2008 til 2014 som lektor i retsvidenskab samme sted. Han har også forelæst ved Háskóli Íslands og Háskóli Akureyrar i Island. Kári á Rógvi blev uddannet cand.jur. fra Københavns Universitet fra 1998 og fik graderne Master of Laws (LL.M.) fra Aberdeen University fra 1999 og Ph.d. fra Háskóli Íslands fra 2009. Hans doktorgradsafhandling var West-Nordic Constitutional Judicial Review – A Comparative Study of Scandinavian Judicial Review and Judicial Reasoning.

Han var elevrådsleder ved Føroya Studentaskúli og HF-skeið i 1990, præsident i studenterforeningen Føroysk Jura Lesandi, formand for grundejerforeningen Føroya Óðalsfelag til 2007, styremedlem i Foreningen Norden på Færøerne 2004–2008, formand for Streymoyar Sjálvstýrisfelag 2008–2011, indvalgt i Lagtinget 2008–2011, næstformand 2008–2010 og formand 2010–2011 i Sjálvstýrisflokkurin samt redaktør i Tingakrossur 2009–2011, formand for Færøernes Ligestillingsråd (Javnstøðunevndin) fra 2006 til 2008. På Lagtinget var han medlem af Lagtingets udenrigsudvalg og Lagtingets kulturudvalg.

Hans forældre var tidligere bankdirektør Eyðun á Rógvi og Sunneva Dalsgaard. Kári á Rógvi var gift med Jóhanna á Rógvi (født Kristiansen), de fik tre børn, sønnerne Bragi og Bresti og datteren Brindis. Han var bror til Elin á Rógvi og Heri á Rógvi. Han døde efter kort tids sygdom.

Referencer 

Politikere fra Sjálvstýrisflokkurin
Lagtingsmedlemmer fra Færøerne
Jurister fra Færøerne
Personer fra Thorshavn
Tarmstedt

Tarmstedt er administrationsby i Samtgemeinde Tarmstedt, og har godt 3.700 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Tarmstedt ligger ved udkanten af Teufelsmoors og Zevener Geest nord for motorvejen A 1. I sydenden af kommunen løber floden Wörpe.

Trafik 
Tarmstedt ligger ved landevej 133, der forbinder byen med Bremen og Zeven.

Mellem Tarmstedt og Bremen kørte mellem 1900 og 1956 den 27 km lange smalsporede jernbane . Den gik fra Tarmstedt gennem Teufelsmoor over Worphausen og Lilienthal til Bremen. Derudover ligger Tarmstedt ved jernbanen Wilstedt–Tostedt.

Nord for Tarmstedt ligger svæveflyvepladsen Segelfluggelände Tarmstedt-Westertimke, hvor svæveflyvere fra SFG-Bremen holder til.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Vorwerk (Niedersachsen)

Vorwerk er en kommune i Samtgemeinde Tarmstedt med godt 1.000 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Kommunen ligger i trekanten mellem Elben, Weser og Nordsøen, ved grænsen til landkreisene Osterholz (mod nordvest) og Verden (mod sydvest). Landkreisens administrationsby Rotenburg (Wümme) ligger mod østsydøst; mod sydvest ligger Bremen.

I kommunen ligger ud over hovedbyen Vorwerk, landsbyerne Bucholz og Dipshorn, der iblev indlemmet i kommunen i 1974 .

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Langelandsfestival 2014

Langelandsfestival 2014 var en festival der fandt sted på Rue Mark ved Rudkøbing på Langeland fra lørdag 19. juli til lørdag 26. juli 2014.

Særligt dette år 
Vejret var varmt, tørt og solrigt hele ugen, ligesom de foregående år.

Som noget nyt var der dette år stand up comedy med tre kendte komikere på Store Scene lørdag eftermiddag.

Artister under selve festivalen 
Fra onsdag 23. juli til lørdag 26. juli 2014
 Anne Linnet (Store Scene, torsdag kl. 13.30)
 Birthe Kjær (Møllers, torsdag kl. 15)
 Burhan G (Store Scene, torsdag kl. 22.30)
 Carpark North (Store Scene, onsdag kl. 19.30)
 Christopher (Store Scene, onsdag kl. 16.30)
 Cruise Band (Møllers, torsdag kl. 0.00)
 Danser med Drenge (Store Scene, torsdag kl. 19.30)
 DJ Danni Dee (Møllers, lørdag kl. 0.00)
 DJ Dueholm (Møllers, onsdag kl. 01.15)
 DJ Toffi Jay (Møllers, torsdag kl. 01.15)
 DJ Tøllner (Møllers, fredag kl. 01.15)
 Kato og Safri Duo (Store Scene, fredag kl. 19.30)
 Kim Cesarion (S) (Store Scene, fredag kl. 16.30)
 L.I.G.A (Møllers, onsdag, kl. 21)
 Love Shop (Møllers, fredag kl. 15)
 Mads Langer (Store Scene, fredag kl. 22.30)
 Marie Key (Store Scene, lørdag kl. 19.30)
 MC Einar (Møllers, lørdag kl. 15)
 Michael Falch med band (Møllers, lørdag kl. 21)
 Michael Hardinger Band (Møllers, torsdag kl. 18)
 Mick Øgendahl (Store Scene, lørdag kl. 13.30)
 MGP (Store Scene, torsdag kl. 11)
 Nabiha (Store Scene, torsdag kl. 16.30)
 Nevoerne (Møllers, torsdag kl. 21)
 Panamah (Store Scene, lørdag kl. 16.30)
 Peter og de andre kopier (Møllers, fredag kl. 0.00)
 Povl Dissing med band (Møllers, onsdag kl. 18)
 Ramasjang (Store Scene, fredag kl. 11)
 Rasmus Nøhr (Store Scene, onsdag kl. 13.30)
 Rasmus Seebach (Store Scene, lørdag kl. 22.30)
 Rasmus Walter (Møllers, lørdag kl. 18)
 Sebastian Klein (Store Scene, lørdag kl. 11)
 Svenstrup & Vendelboe (onsdag, Møllers kl. 0.00)
 Sømændene (Store Scene, fredag kl. 13.30)
 Thomas Helmig (Store Scene, onsdag kl. 22.30)
 Thomas Warberg (Store Scene, lørdag kl. 13.30)
 Tom Duke (Møllers, onsdag kl. 15)
 Ulige Numre (Møllers, fredag kl. 18)
 Uffe Holm (Store Scene, lørdag kl. 13.30)
 X-factor-show (Anthony-Jasmin, Lucy Mardou og Henriette Houbjerg) (Store Scene, onsdag kl. 11)
 Zididada (Møllers, fredag kl. 21)

Artister før selve festivalen (opvarmning i Møllers) 
Fra lørdag 19. juli til tirsdag 22. juli 2014 i Møllers. Koncerterne krævede særlig entre (30 kr.)
 Alexander Brown (mandag kl. 0.00)
 Banko med Kjeld og Hilda (søndag kl. 17)
 Basim (mandag kl. 21)
 Bo Evers (lørdag kl. 0.00)
 DJ Aabrandt (søndag kl. 20 og 0.30)
 DJ Iversen (lørdag kl. 20 og 0.30)
 DJ Ponsaing (mandag kl. 20 og 0.30)
 DJ Tommy Tee (tirsdag kl. 20 og 0.30)
 Jonny Hefty og Jøden (tirsdag kl. 21)
 KELDE (søndag kl. 0.00)
 Klumben og Raske Penge (lørdag kl. 21)
 Kongsted (søndag kl. 21)
 Vild Smith (tirsdag kl. 0.00)

Langelandsfestival
Begivenheder i 2014
Ødis Kirke

Ødis kirke er en dansk kirke som ligger i Ødis Sogn. Kirken blev opført i 1857, den blev tegnet af stadsbygmester L. A. Winstrup, og er senest blevet restaureret i 2004. Inden den nuværende kirke blev bygget, lå en middelalderkirke på stedet, fra den er det kun døbefonten som endnu er bevaret.

Udenfor kirken til højre for indgangen står skulpturen "Jakobskampen" af billedhuggeren Johannes Bjerg, der var født i Ødis.

Eksterne kilder og henvisninger 

 Ødis Kirke hos KortTilKirken.dk

Kirker i Kolding Kommune
Kirker i Vejle Amt
Bygninger, konstruktioner og anlæg i Kolding
Kirker i Haderslev Stift
Kelkit

Kelkit er en by og et distrikt i provinsen Gümüşhane i Sortehavsregionen i Tyrkiet. Ifølge tællingen i 2012 er befolkningstallet i distriktet 40.266, hvoraf de omkring 14483 bor i byen.. Distriktet er 1.438 km² stort, og byen ligger i 1.377 m højde.

Navnet "Kelkit" kommer fra floden Kelkit der er en af de vigtige bifloder til floden Yeşil, som udmunder i Sortehavet. Distriktet Kelkit har 105 landsbyer, og befolkningen ernærer sig ved landbrug og som små næringsdrivende. De nærmeste nabobyer er Erzincan, Gümüşhane og Bayburt. Kelkit ligger ca. 45 km fra hver af disse byer.

Noter

Henvisning 
 Falling Rain Genomics: ''Geografiske oplysninger om Kelkit, Tyrkiet

Eksterne links 
 Forum 
 Distriktguvernørens officielle hjemmeside 
 Distriktrådets officielle hjemmeside 
 Vejkort over Kelkitdistriktet 

Byer i Tyrkiet
Distrikter i Tyrkiet
Izhar Cohen

Izhar Cohen (; født d. 13. marts 1951) er en israelsk sanger, der bedst er kendt for at vinde Eurovision Song Contest i 1978 i Paris i Frankrig,  med sangen "A-Ba-Ni-Bi" sammen med det medfølgende bånd "Alphabeta".

Eksterne henvisninger 
 
 

Sangere fra Israel
Israels Eurovision Song Contest-deltagere
Personer fra Tel Aviv
Deltagere ved Eurovision Song Contest 1978
Deltagere ved Eurovision Song Contest 1985
Vindere af Eurovision Song Contest
Bigarvandfaldet

Bigarvandfaldet (kaldes også for Bigarkilden; ) er et naturreservat i det administrative område, Bozovici, i amtet  Caraş-Severin i det sydvestlige Rumænien, tæt på grænsen og syd for Aninabjergene. Der inden for Cheile Nerei-Beușnița nationalparken

Beskrivelse 
Bigarvandfaldets areal er 175,60 ha. blev erklæret for et beskyttet naturområde i henhold til lov nr. 5 af 6. marts 2000

Bigar er et af de mest usædvanlige vandfald i verden og et af de smukkeste i Rumænien. Ifølge The World Geography er der nogle forhold, som placerer det på førstepladsen blandt otte enestående vandfald over hele verden: både fordi vandet spredes ud og falder ned som fine gardiner, og fordi det ligger nøjagtigt på den 45. breddegrad, dvs. halvvejs mellem Ækvator og Nordpolen.

Referencer 

Vandløb i Rumænien
Beskyttede områder
Edward Green

Edward Green er en engelsk skomagervirksomhed, der blev grundlagt i 1890. Edward Green har base i Northampton, England. Håndværket der udføres er af meget høj standard, og der fremstilles kun omkring 250 par sko om ugen. 

I 1930'erne var Edward Green en af det største fremstillere af officersstøvler til British Army. Deres sko er også blevet brugt af Hertugen af Windsor, Ernest Hemingway og Cole Porter. 

Edward Greens sko forhandles i deres butik på Jermyn Street i London og Boulevard St Germain i Paris, og i butikker i andre dele af verden som Isetan i Japan og Saks Fifth Avenue i New York.

Historie 
I 1890 begyndte Edward Green at fremstillet håndsyede sko til mænd i en mindre fabrik i Northampton. 

Firmaet blev solgt i 1977 af Greens nevø til en amerikansk læderentreprenør ved navn Marley Hodgson. De finansielle problemer fortsatte dog, og det blev derfor solgte for ét pund til en anden håndskomager, ved navn John Hlustik. Ved Hlustiks uventede død i 2000 blev virksomheden testamenteret til hans partner, Hilary Freeman.

Eksterne henvisninger 
edwardgreen.com  - officiel hjemmeside.

Fodtøjsvirksomheder
Beklædningsvirksomheder fra Storbritannien
Etableret i 1890
Northampton
Aarhus Gymnasium

Aarhus Gymnasium er et stort gymnasium, der ligger på fire nedenstående adresser, hvor man kan læse STX, HTX, HF eller IB. Gymnasiet er en del af Aarhus Tech.

Gymnasiet har et elevtal svarende til ca. 1.700 elever (2019) og holder til på fire adresser:
 Dollerupvej 2, 8000 Aarhus C i Ceres Byen
 Kileparken 25, 8381 Tilst
 Hasselager Allé 10, 8260 Viby J
 Højvangens Torv 2, 8660 Skanderborg
Gymnasiet på Dollerupvej blev grundlagt i 2004 og ombygget i 2014 ved en sammenlægning mellem Teknisk Gymnasium Christiansbjerg og Teknisk Gymnasium Aarhus Midtby.

Gymnasiet i Tilst blev en del af Aarhus Gymnasium ved en fusion mellem Langkær Gymnasium og Aarhus Tech i 2018.

Nuværende rektorer (2020):

Marie Kongskov, rektor i Tilst

Karsten Bak Ramlov, rektor i Aarhus C

Ivan Lauridsen, rektor i Viby og Skanderborg

Nuværende uddannelsesdirektør (2020):

Peter Grønlykke

Tidligere ledere 
I 2018 blev Yago Bundgaard (tidligere rektor, Langkaer Gymnasium) uddannelsesdirektør for Aarhus Gymnasium frem til sin fratrædelse i august 2019.

Med organisationsændringen i 2008 blev Mogens Enevoldsen ansvarlig for alle de gymnasiale uddannelser på Aarhus Tech og del af skolens udvidede direktion, og i 2015 blev Mogens uddannelsesdirektør med ansvar for Aarhus Tech Unge, herunder de tre tekniske gymnasier i Aarhus.

Referencer

Eksterne henvisninger 
 

Gymnasier i Danmark
Gymnasium